**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 30/05/2025**

**ΠΡΟΓΡΑΜΜΑ  ΠΑΡΑΣΚΕΥΗΣ  30/05/2025**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Αναλυτικό Δελτίο Ειδήσεων  (Z)**

Το αναλυτικό δελτίο ειδήσεων με συνέπεια στη μάχη της ενημέρωσης έγκυρα, έγκαιρα, ψύχραιμα και αντικειμενικά. Σε μια περίοδο με πολλά και σημαντικά γεγονότα, το δημοσιογραφικό και τεχνικό επιτελείο της ΕΡΤ, με αναλυτικά ρεπορτάζ, απευθείας συνδέσεις, έρευνες, συνεντεύξεις και καλεσμένους από τον χώρο της πολιτικής, της οικονομίας, του πολιτισμού, παρουσιάζει την επικαιρότητα και τις τελευταίες εξελίξεις από την Ελλάδα και όλο τον κόσμο.

|  |  |
| --- | --- |
| Ντοκιμαντέρ / Ιστορία | **WEBTV** |

**19:00**  |   **Αληθινά Σενάρια | ΑΡΧΕΙΟ  (E)**   **(Αλλαγή Ώρας)**

Εκπομπές με πρωταγωνιστές ανθρώπους της διπλανής πόρτας, οι ιστορίες των οποίων αποδεικνύουν τη δύναμη της θέλησης, της αλληλεγγύης, της αξιοπρέπειας και της δημιουργικότητας. Ανάμεσα σ’ αυτές, νέα εξαιρετικά ενδιαφέροντα αφιερώματα και ιστορικά ντοκουμέντα με αφορμή την επέτειο των εκατό χρόνων από την απελευθέρωση της Θεσσαλονίκης. Και τέλος, μια σειρά εκπομπών που καταγράφουν την πραγματικότητα στην Ελλάδα της κρίσης, προτείνοντας έξυπνες και πρωτοποριακές λύσεις σε προβλήματα της καθημερινότητας, τα οποία έχουν αναπόφευκτα οξυνθεί.  
  
Κοινός παρονομαστής και στόχος σε όλα τα θέματα που ερευνά η εκπομπή είναι η προσπάθεια να αναδειχθούν οι αξίες, τα θετικά στοιχεία και οι συμπεριφορές που αποτελούν παράδειγμα προς μίμηση σε ατομικό και κοινωνικό επίπεδο, σε μία εποχή που στέκεται στη μιζέρια και δίνει την αίσθηση του αδιεξόδου.

**«Γρηγόρης Λαμπράκης»**

(27/05/1963 Θάνατος Γρηγόρη Λαμπράκη)  
  
Η εκπομπή είναι αφιερωμένη στον αγωνιστή της ειρήνης Γρηγόρη Λαμπράκη. Ήταν το 14ο παιδί από τα συνολικά 18 που απέκτησαν οι γονείς του. Σπούδασε ιατρική και είχε ιδιωτικό ιατρείο, αλλά μια φορά την εβδομάδα εξέταζε δωρεάν τους άπορους ασθενείς. Ήταν αθλητής με πολλές διακρίσεις και την περίοδο της κατοχής διοργάνωνε αγώνες, διαθέτοντας τα έσοδα σε λαϊκά συσσίτια. Το 1961 εξελέγη βουλευτής Πειραιά, συνεργαζόμενος με την Ενιαία Δημοκρατική Αριστερά.   
Στις 22 Μαΐου του 1963 ο Γρηγόρης Λαμπράκης ήρθε στη Θεσσαλονίκη για να μιλήσει σε εκδήλωση, που είχε διοργανώσει η Επιτροπή για τη Διεθνή Ύφεση και Ειρήνη. Πριν αρχίσει όμως η εκδήλωση, συγκεντρώθηκαν έξω από το χώρο εκατοντάδες παρακρατικοί και αστυνομικοί. Ο Λαμπράκης χτυπήθηκε με ρόπαλο στο κεφάλι, καθώς έμπαινε στην αίθουσα που θα μιλούσε, ενώ κατά την έξοδό του οι παρακρατικοί τον τραυμάτισαν θανάσιμα. Υπέκυψε πέντε μέρες αργότερα στο νοσοκομείο ΑΧΕΠΑ. Η αστυνομία ανακοίνωσε, ότι ο θάνατος του Γρηγόρη Λαμπράκη ήταν αποτέλεσμα τροχαίου δυστυχήματος. Η αποκάλυψη της δολοφονίας έγινε ύστερα από επίμονες προσπάθειες δημοσιογράφων και δικαστών.   
Η δημοσιογραφική έρευνα του Νίκου Ασλανίδη καταγράφει νέες σημαντικές μαρτυρίες και ντοκουμέντα για μία από τις πιο σκοτεινές σελίδες της σύγχρονης Ιστορίας μας, μια πολιτική δολοφονία που συγκλόνισε την ελληνική και διεθνή κοινή γνώμη.  
Στην εκπομπή μιλούν, μεταξύ άλλων, η σύζυγος του Λαμπράκη Ρούλα Μπαταριά, ο γιος του Γρηγόρης Λαμπράκης, ο δημοσιογράφος Γιώργος Ρωμαίος, που έπαιξε καθοριστικό ρόλο στην αποκάλυψη της αλήθειας, αλλά και αρκετοί συναγωνιστές του Λαμπράκη, καθώς και άνθρωποι που έζησαν από κοντά τα γεγονότα της εποχής.

Παρουσίαση: Νίκος Ασλανίδης  
Επιμέλεια: Νίκος Ασλανίδης  
Σκηνοθεσία: Ιωσήφ Νανάκης  
Μοντάζ: Γρηγόρης Κιουλπεκίδης

|  |  |
| --- | --- |
| Αθλητικά | **WEBTV** **ERTflix** |

**20:00**  |   **Stoiximan GBL| 1ος Τελικός | PLAY OFF - Pre Game (Τροποποίηση Προγράμματος)**

|  |  |
| --- | --- |
|  | **ERTflix** |

**21:00**  |   **Stoiximan GBL| 1ος Τελικός Play Off Παναθηναικός – Ολυμπιακός (Ζ)**

Το πρωτάθλημα της Stoiximan GBL είναι στην ΕΡΤ. Οι συναρπαστικές αναμετρήσεις συνεχίζονται στο παρκέ της ERT World με τους αγώνες 4 ομάδων στα play in, 2 ομάδων στα play out και 6 ομάδων στα play offs.

|  |  |
| --- | --- |
| Αθλητικά | **WEBTV** |

**23:00**  |   **Stoiximan GBL| 1ος Τελικός | PLAY OFF - Post Game (Τροποποίηση Προγράμματος)**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**00:00**  |   **Ηλέκτρα  (E)**     
  
Β' ΚΥΚΛΟΣ

Το ερωτικό δράμα εποχής «Ηλέκτρα», βασισμένο σε μια ιδέα της συγγραφέως Ελένης Καπλάνη, σε σκηνοθεσία της Βίκυς Μανώλη και σενάριο της Μαντώς Αρβανίτη και του Θωμά Τσαμπάνη, επιστρέφει τη νέα τηλεοπτική σεζόν στην ERTWorld με καινούργια επεισόδια γεμάτα ανατροπές, ανομολόγητους έρωτες και σκοτεινά μυστικά που έρχονται στο φως.  
  
Η δεύτερη σεζόν της σειράς φωτίζει και πάλι το μικρό νησί της Αρσινόης. Ένοχα μυστικά, προδοσίες, εγκλήματα, έρχονται στο φως. Ο καθρέφτης γυρνάει ανάποδα. Ο Σωτήρης, προδομένος από γυναίκα, πατέρα κι αδερφό, θα γίνει από θύμα θύτης. Οι επιλογές του σε αυτό το ταξίδι εκδίκησης θα τον οδηγήσουν στο μοιραίο τέλος. Ο Νικόλας, σ’ ένα ειρωνικό γύρισμα της μοίρας, θα γίνει από θύτης θύμα μιας αδίστακτης γυναίκας. Η Νέμεσις είναι εδώ για τον Νικόλα μα και για την Ηλέκτρα που πρόδωσε τον Σωτήρη, αλλά και προδόθηκε από τον Παύλο. Ο αρραβώνας της κόρης της μαζί του θα είναι το μεγαλύτερο χτύπημα που έχει δεχτεί ποτέ στη ζωή της. Θα τ’ αντέξει; Ηλέκτρα, Σωτήρης, Παύλος, Νεφέλη και Νικόλας παλεύουν να ζήσουν, να λησμονήσουν, ν’ αγαπηθούν, να εκδικηθούν, να εξιλεωθούν. Όλοι τους έρμαια της μοίρας μα και των επιλογών τους. Καθένας στον πόνο του, καθένας στη μοναξιά του μα και στην οργισμένη εκδίκησή του… Στο τέλος, ποιος θα νικήσει, μα και ποιος θα διαλυθεί; Τι θα απομείνει; Ραγισμένες ψυχές, σκόρπια κομμάτια χάους που μονάχα ένα χέρι θεϊκό θα μπορέσει να συναρμολογήσει.

**[Με αγγλικούς υπότιτλους]**   
**Eπεισόδιο**: 159

Μια καινούργια παρεξήγηση θα ενσκήψει όταν ο Βλάσης και η Σοφία δε θα κοιμηθούν στα σπίτια τους και ο Περλεπές θα ξεσηκώσει όλο το νησί για να βρει τον γιο του. Ο Τέλης, βέβαιος πως έχουν περάσει το βράδυ μαζί, θα αποφασίσει να φτάσει στα άκρα. Το ερώτημα όμως είναι πώς θα αντιδράσει ο Παύλος. Ο Μπόγρης προσπαθεί να βοηθήσει την Δανάη, εκείνη όμως γνωρίζει πλέον την αλήθεια για την υπόθεση του Νικόλα. Πόσο εύκολο είναι να βοηθήσεις κάποιον όταν δε σε αφήνει; Και το κυριότερο, όταν δεν μπορείς να μου αποκαλύψεις από τι προσπαθείς να τον σώσεις; Στο μεταξύ ο Διονύσης απηυδισμένος με τον δικηγόρο, αποφασίζει να ακολουθήσει διαφορετικό δρόμο για να εντοπίσει τον Βρεττό. Το πρώτο βήμα, είναι η παρακολούθηση του Κυριάκου… Με το δεύτερο, η θηλιά γύρω απ’ το σπίτι των Βρεττών σφίγγει όλο και περισσότερο.

Παίζουν: Έμιλυ Κολιανδρή (Ηλέκτρα), Αποστόλης Τότσικας (Παύλος Φιλίππου), Τάσος Γιαννόπουλος (Σωτήρης Βρεττός), Κατερίνα Διδασκάλου (Δόμνα Σαγιά), Γιώργος Συμεωνίδης (Στέργιος Σαγιάς), Λουκία Παπαδάκη (Τιτίκα Βρεττού), Αλέξανδρος Μυλωνάς (Πέτρος Βρεττός), Θανάσης Πατριαρχέας (Νικόλας Βρεττός), Νεφέλη Κουρή (Κατερίνα), Ευαγγελία Μουμούρη (Μερόπη Χατζή), Δανάη Λουκάκη (Ζωή Νικολαΐδου), Δρόσος Σκώτης (Κυριάκος Χατζής), Ειρήνη Λαφαζάνη (Δανάη), Βίκτωρας Πέτσας (Βασίλης), Όλγα Μιχαλοπούλου (Νεφέλη), Νεκτάρια Παναγιωτοπούλου (Σοφία), Εμμανουήλ Γεραπετρίτης (Περλεπές- Διευθυντής σχολείου), Άρης Αντωνόπουλος (υπαστυνόμος Μίμης), Νίκος Ιωαννίδης (Κωνσταντής), Χρήστος Γεωργαλής (Σεραφεντίνογλου), Ιφιγένεια Πιερίδου (Ουρανία), Αστέριος Κρικώνης (Φανούρης), Φανή Καταβέλη (Ελένη), Παύλος Κουρτίδης (Ορέστης Μίχος), Ελένη Κούστα (Μάρω), Αλκιβιάδης Μαγγόνας (Τέλης), Ευγενία Καραμπεσίνη (Φιλιώ), Αλέξανδρος Βάρθης (Δικηγόρος Νάσος Δημαράς), Μάκης Αρβανιτάκης (πρόεδρος δικαστηρίου), Βασίλειος-Κυριάκος Αφεντούλης (αστυνομικός Χάρης), Αιμιλιανός Σταματάκης (Σταύρος).   
Νέοι χαρακτήρες που έρχονται στη σειρά «Ηλέκτρα»: Αλεξάνδρα Παντελάκη (Δέσπω Καραβά), Ηλιάνα Μαυρομάτη (Αγνή Ντούτση), Σπύρος Σταμούλης (Αλέξης Μπόγρης)  
  
Σενάριο: Μαντώ Αρβανίτη, Θωμάς Τσαμπάνης   
Σκηνοθεσία: Βίκυ Μανώλη   
Σκηνοθέτες: Θανάσης Ιατρίδης, Λίνος Χριστοδούλου   
Διεύθυνση φωτογραφίας: Γιάννης Μάνος, Αντώνης Κουνέλας  
Ενδυματολόγος: Έλενα Παύλου   
Σκηνογράφος: Κική Πίττα   
Οργάνωση παραγωγής: Θοδωρής Κόντος   
Εκτέλεση παραγωγής: JK PRODUCTIONS – ΚΑΡΑΓΙΑΝΝΗΣ   
Παραγωγή: ΕΡΤ

|  |  |
| --- | --- |
| Ταινίες | **WEBTV** |

**01:10**  |   **Μόλις Χώρισα - Ελληνική Ταινία**   **(Τροποποίηση Προγράμματος)**  
  
**Έτος παραγωγής:** 2008  
**Διάρκεια**: 89'

Ελληνική ταινία μυθοπλασίας, κωμωδία.  
Η Ηλέκτρα είναι μια συνηθισμένη γυναίκα, χωρίς καμιά καρμική σύνδεση με την τραγικότητα του ονόματός της. Η σημαντικότερη σχέση της ζωής της είναι αυτή με τον Πέτρο. Ωστόσο, αυτός ανακοινώνει τον χωρισμό τους την ημέρα των γενεθλίων της με ένα τηλεφωνικό μήνυμα κι ενώ οι φίλοι της ετοιμάζουν πάρτι έκπληξη.  
Η παρέα ακούει το μήνυμα, ενώ η Ηλέκτρα λείπει και αποφασίζει να της κρύψει την αλήθεια, ενόψει του εορτασμού των γενεθλίων της.  
Έτσι ξεκινούν και όλες οι παρεξηγήσεις …

Σκηνοθεσία: Βασίλης Μυριανθόπουλος  
Σενάριο: Βαγγέλης Χατζηνικολάου, Βασίλης Μυριανθόπουλος  
Ηθοποιοί: Ζέτα Μακρυπούλια, Γιάννης Τσιμιτσέλης, Ελισάβετ Κωνσταντινίδου, Μαρία Λεκάκη, Γιώργος Καραμίχος, Άννα Μονογιού, Σήφης Πολυζωίδης, Jean Bernard Fenaille, Σίσσυ Χρηστίδου, Τόμυ Σκλάβος, Κίμων Φιορέτος, Μαρία Μπακοδήμου

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**03:00**  |   **Ειδήσεις - Αθλητικά - Καιρός**

Το δελτίο ειδήσεων της ΕΡΤ με συνέπεια στη μάχη της ενημέρωσης, έγκυρα, έγκαιρα, ψύχραιμα και αντικειμενικά.

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**